পি.এম.না শ্রী সুত্তুর মথতা পাঙথোকপা থৌরম অমদা শরুক য়াখ্রে

প্রধান মন্ত্রী, শ্রী নরেন্দ্র মোদীনা ঙসি মাইসুরুদা শ্রী সুত্তুর মথতা পাঙথোকপা থৌরম অমদা শরুক য়াখ্রে। থৌরম অসিদা ঐচ.ঐচ. জগদগুরু শ্রী শিবরাত্রি দেশিকেন্দ্র মহাস্বামীজী, শ্রী সিদ্দেশ্বর স্বামীজী, কর্নাতকাগী রাজ্যপাল, শ্রী থাৱরচন্দ গহলোৎ, মুখ্য মন্ত্রী শ্রী বসবরাজ বোম্মৈ, কেন্দ্রগী মন্ত্রী শ্রী প্রলহাদ জোশিনা শরুক য়াখি। মীতিন অসিদা ৱা ঙাংলদুনা প্রধান মন্ত্রীনা চামুন্দেশ্বরী ইমাদা মকোক নোন্না খুরুমখি অমসুং সন্তশিংগা লোয়ননা মথ অসিদা লাকপা ফংজবা অসিদা মহাক্না তৌবীমল খঙবা উৎখি। মহাক্না শ্রী সুত্তুর মথতা লাইনি-লাইশোনগী চৎনবী মতুং ইন্না ইকাই খুম্নবা উৎখি। মহাক্না হৌজিক পাইখৎলিবা মতমগা চুনরবা থৌশিলশিংগা লোয়ননা লোইশঙ অসিনা মাগী ৱাশকশিং অসিদা অনৌবা ইনোৎ অমা হাপলগনি হায়না থাজবা ফোঙদোকখি। প্রধান মন্ত্রীনা মীয়ামদা শ্রী সিদ্দেশ্বর স্বামীনা নারদ ভক্তি সুত্র, শিব সুত্র অমসুং পতঞ্জলি য়োগ সুত্রদা পীরম্বা ‘ভাশ্যাস’ কয়া মীয়ামদা খুৎশিন্নখি। মহাক্না হায়খি শ্রী সিদ্দেশ্বর স্বামীজী অসি অরিবা মতমগী ভারতকী ‘শ্রুতি’ চৎনবীদগী হৌরকখি। প্রধান মন্ত্রীনা হায়খি ঐখোয়গী শাস্ত্রাশিংগী মতুং ইন্না লৌশিংদগী হেন্না অথোইবা অমত্তা লৈতে মরম অসিনা ঐখোয়গী ঋসিশিংনা লৌশিংগা পুন্না চৎলিবা অমসুং সাইন্সনা মগুন হাপ্লিবা, মঙাল ফংলগা শাহৌ লৈবা অমসুং রিসর্চনা মপাঙ্গল কনহল্লিবা ঐখোয়গী ৱাখল খন্থবা ঙম্বা মতৌ অদুগী মখোঙ শোম্বীখি হায়না ফোঙদোকখি। “মতম অমসুং য়ুগ কয়া চৎখ্রে অমসুং ভারতনা শীংনবা কয়া মায়োক্নখ্রে। অদুবু ভারতকী ৱাখল খন্থবা ঙম্বগী মতৌ অসি শোন্থরক্লবা মতমদা লৈবাক শিনবা থুংবদা লৈরিবা সন্ত অমসুং ঋসিশিংনা ভারত পুম্ববু থৌনা হাপতুনা লৈবাক অসিগী থৌনা হিংগৎহনখি”, হায়না প্রধান মন্ত্রূনা ফোঙদোকখি। মহাক্না হায়খি মন্দির অমসুং মুথশিংনা চহিচা কয়াগী তোঙান-তোঙানবা তাঙ্ককশিংদা নাৎ অমদি লৌশিং অসি হিংহন্দুনা থমখি। প্রধান মন্ত্রীনা হায়খি অচুম্বগী হৌরকফম অসি শুপ্নগী রিসর্চ খক্তদা নত্তনা শেবা অমসুং কত্থোকপদসু য়ুম্ফম ওই। শ্রী সুত্তুর মথ অমসুং জে.এস.এস. মহা বিদ্যপীথ অসি থাজবগী শেবা অমসুং কত্থোকপনা অথোইবনি হায়বা ৱাখল্লোন অসিবু ঙাক্লিবা খুদমশিং ওইরি। খা থংবা ভারতকী মীপুম খুদিংমক চপ মান্নৈ হায়বা ৱাখল্লোন অমসুং স্পিরিচুএলগী চৎনবীশিংগী মতাংদা ৱা ঙাংলদুনা প্রধান মন্ত্রীনা হায়খি “ঐখোয়গী খুন্নাইদা ভগবান বসবেশ্বরনা পীখিবা থৌনা, দেমোক্রেসী, এজুকেসন অমসুং ইক্বেলিতীগী ৱাখল্লোন অসিনা ঙসিসু ভারতকী হৌরকফমগী য়ুম্ফম ওইরি”। শ্রী মোদীনা লন্দনদা ভগবান বসবেশ্বরগী মীতম মাইখুম হাংখিবগী থৌরম অদু নীংশিংখি অমসুং মহাক্না করিগুম্বা মেগনা কার্তা অমসুং ভগান বসবেশ্বরনা তাকপীরম্বশিং অদু ঐখোয়না চাংদম্নবা তারদি ঐখোয়না চহিচা কয়াগী মমাংদগী মান্নবা খুন্নাইগী বিজন অসি উবা ফংগনি হায়না ফোঙদোকখি অদু নূংশিংখি। ইশাগী ওইবা ৱাখল্লোন থাদোক্তুনা শেবা তৌনবগী ইথিল অসিনা ঐখোয়গী জাতিগী হৌরকফম ওইরি হায়না প্রধান মন্ত্রীনা ফোঙদোকখি। মহাক্না হায়খি হন্দক্কী ‘অমৃত কাল’গী মতম অসি ঋসিশিংনা তাকপী-তম্বীরম্বশিং অদুগী মতুং ইন্না সবকা প্রয়াসকীদমক অফবা তানফম অমা ওইরি। মসিগীদমক ঐখোয়না জাতিগী ওইবা ফিরেপশিংগা লোয়ননা ঐখোয়গী খোঙথাংশিং অসি মরী লৈনহনবগী তঙাই ফদবা অমা লৈরি হায়না মহাক্না ফোঙদোকখি। প্রধান মন্ত্রীনা ভারতকী খুন্নাইদা লৈরিবা এজুকেসনগী নেচরেল ওর্গানিক ওইবা মফম অদুগী মতাংদা পনখি অমসুং “ঙসিদি মসিগী খুদম ওইনা ঐখোয়গী মাংদা এজুকেসনগী লমদা ‘নেস্নেল এজুকেসন পোলিসী’ লৈরে। লাইথোকহনবা হায়বসি লৈবাক অসিগী মহৌশাগী মতৌগী শরুক অমা ওইনা ঐখোয়গী হৌরক্লিবা চারোলশিংনা মাংলোমদা চংশিন্নবা খুদোংচাবা অমা ফংহনগদবনি। মসিগী ওইনা মফম মফমগী লোলশিংদা ওপ্সনশিং পীরি”। লৈবাক অসিগী প্রজা অমত্তনা লৈবাক অসিগী হেরিতেজ মরমদা খংদনা লৈতনবা সরকারনা হোৎনরি হায়না শ্রী মোদীনা ফোঙদোকখি। মহাক্না মসিগী কেম্পেন অমসুং নুপীমচা লাইরিক তমহনবা, অকোইবগী ফীভম অমসুং স্বছ ভারতকুম্বা কেম্পেনশিংদা স্পিরিচ্যুল ইন্সতিত্যুসনশিংনা লৌরিবা থৌদাং অদুগী মতাংদা ফোঙদোকখি। মহাক্না নেচরেল ফার্মিংগী মরুওইবগী মতাংদসু ফোঙদোকখি। মহাক্কী অপাম্বা খুদিংমক মঙফাওনহন্নবা ফজরবা চৎনবী অমসুং ঋসিশিংদগী লমজিং অমসুং থৌজাল নীরদুনা প্রধান মন্ত্রীনা মহাক্কী ৱারোল তেনশিনখি।